stanford-oval/wikipedia huggingface dataset:
הסכם איחוד האמירויות הערביות – ישראל
תגובות > תגובות המערכת הפוליטית בישראל

ישראל ישראל:
בירכו על ההסכם ללא סייגים: מרצ, העבודה, יש עתיד, וכחול לבן.
הליכוד: חלק מהח"כים בירכו על ההסכם ללא סייגים, כמו סגנית יו"ר הכנסת שרן השכל. עם זאת, חלק מהשרים ומהח"כים בירכו אך מתחו ביקורת על הוויתור על סיפוח יהודה ושומרון, כמו שרת התחבורה מירי רגב, שר הבריאות יולי אדלשטיין וחבר הכנסת גדעון סער.
דרך ארץ: שר התקשורת יועז הנדל ראש דרך ארץ בירך על ההסכם, אך הסתייג מהוויתור על ההתיישבות והגבול המזרחי של ישראל.
מתוך ימינה:
הימין החדש: נפתלי בנט ראש ימינה והימין החדש מצד אחד בירך על הסכם הנורמליזציה בין ישראל ואיחוד האמירויות, אך מנגד תקף את דחיית או ביטול החלת הריבונות הישראלית על ההתיישבות היהודית ביהודה ובשומרון כחלק מההסכם.
האיחוד הלאומי – תקומה: בצלאל סמוטריץ' ראש האיחוד הלאומי אמר ש"נרמול היחסים עם איחוד האמירויות הוא צעד חשוב, אבל הוא אינטרס של איחוד האמירויות מול איראן כאויב משותף, לא פחות משהוא אינטרס שלנו, ולכן לא יעלה על הדעת שאנחנו נידרש "לשלם" בתמורתו בהקרבה של אינטרס חיוני כמו החלת הריבונות ביהודה ושומרון והורדת איום הקמת מדינת הטרור הפלסטינית מסדר היום".
תל"ם: משה יעלון ראש תל"ם אמנם בירך על כינון היחסים החשוב בין המדינות, אך מנגד טען שנתניהו עשה שימוש בסיפוח כספין פוליטי לטובתו, תוך כדי מערכות הבחירות בשנה האחרונה, מה שמביא לשפל ביחסים עם ירדן.
מתוך הרשימה המשותפת:
חד"ש: איימן עודה ראש הרשימה המשותפת וחד"ש אמר: "כל עוד ישראל ממשיכה לשלוט במיליוני פלסטינים בשטחים הכבושים ימשיכו לחגוג אשליות של שלום על מדשאות בחו"ל, בלי לתקן את המציאות פה בארץ".
בל"ד: מטאנס שחאדה ראש בל"ד אמר: "סיום הכיבוש אינו מותנה בשום פרס וחייב להתבצע. זו בגידה מצדה של האמירויות, ולא פחות מנעיצת סכין בגבו של העם הפלסטיני, ושל העמים הערבים".
יצירת הסכמים דומים

ב-13 באוגוסט הוצג ההסכם נורמליזציה בין ישראל לאיחוד האמירויות, ב-11 בספטמבר, הוצג הסכם בחריין–ישראל, כחודש וחצי לאחר מכן הוצג הסכם ישראל–סודאן ואחריו הסכם ישראל–מרוקו.
באירוע החתימה נשיא ארצות הברית דונלד טראמפ אמר שעוד 5 או 6 מדינות יצטרפו להסכמים, כשבהמשך טען שעשויות להצטרף 7 או 8.
ראו גם

הסכם בחריין–ישראל
הסכמי אברהם
יחסי איחוד האמירויות הערביות–ישראל
הסכם ישראל–סודאן
הסכם ישראל–מרוקו
לקריאה נוספת

ברק רביד, "השלום של טראמפ – הסכמי אברהם והמהפך במזרח התיכון", הוצאת משכל, 2021
פלגרה

| --- | --- |

חולה פלגרה עם פצעים עוריים
 תחום:  אנדוקרינולוגיה 
 גורם:  niacin deficiency 
 תסמינים:  שלשול, הזיה 
 טיפול:  ויטמין B3  niacinamide  ויטמין B1  niacinamide hydriodide 
 קישורים ומאגרי מידע
 eMedicine:  article/985427 
 DiseasesDB:  9730
 MeSH:  D010383
 MedlinePlus:  000342
 סיווגים
 ICD-10:  E52
 ICD-11:  5B5C.0 
 
פֵּלַגְרָה (באנגלית: Pellagra) היא מחלה שמקורה במחסור כרוני בוויטמין B3 (ניאצין).
המחסור בוויטמין B3 יכול להתפתח כתוצאה מדיאטה דלת ויטמין B3 או דלת טריפטופן, בגלל עודף בצריכת הלאוצין או בגלל פגם במערכות הגוף המונע את קליטת הוויטמין. המחלה יכולה להגרם גם משינוי במטבוליזם של חלבון בהפרעות כמו תסמונת קרצינואידית. מחסור בחומצה האמינית ליזין יכולה לגרום גם למחסור בניאצין.
המאפיינים העוריים של חולה בפלגרה
שם המחלה נוצר מהלחם שתי המילים pelle (עור) ו-agra (עבה) - העור המעובה הוא אחד התסמינים של המחלה. עוד בין תסמיני המחלה: עייפות, רגישות לאור השמש, דלקות בעור, הפרעות עיכול, בלבול ולבסוף שיטיון ומוות.
היסטוריה

ילידי אמריקה נהגו להשרות ולבשל את גרעיני התירס בתמיסה בסיסית (מים עם בסיס כגון סידן הידרוקסידי), תהליך המאפשר ספיגה במעי של ויטמין B3 והחומצה האמינית החיונית טריפטופן, הנמצאים בתירס. אולם, כשהתירס הובא מ"העולם החדש" לאירופה, אסיה ואפריקה, לא הייתה מודעות לחיוניותו של שלב זה בהכנת מאכלים המבוססים על תירס. באזורים בהם התזונה התבססה על קמח תירס (כמו רומניה, ספרד, צפון איטליה ודרום ארצות הברית) חלו רבים בשל כך בפלגרה.
פלגרה תוארה לראשונה בספרד ב-1735. תיאור זה הוביל לכינוי המחלה בשם "הצרעת האוסטרית" והוא מוכר כתיאור הפתולוגי הראשון של תסמין. מכיוון שהמחלה הייתה נפוצה בעיקר באוכלוסיות שמזונן מבוסס על תירס, האמינו במשך שנים כי התירס עצמו נושא בתוכו מרכיב רעיל, או שהוא היה נושא מחלות. היו גם שהאמינו שהוא מועבר על ידי חרקים.
את גורם המחלה גילה הרופא היהודי יליד הונגריה ג'וזף גולדברגר, שערך ניסוי על עצמו ועל עוד 15 מתנדבים, מרביתם אסירים, שזכו לחנינה לאחר השלמת הניסוי בהצלחה. במהלך הניסוי חיו גולדברגר ועוזריו בתנאים דומים לתנאים בהם חיו חולי הפלגרה וכך, תוך כדי אלימינציה של הגורמים האפשריים, מצא גולדברגר את סיבת המחלה. גולדברגר הבחין כי מזונם של החולים בפלגרה לא כלל בשר וחלב והיה מבוסס יותר על קמח תירס, ביסקוויטים, וסירופ מקנה הסוכר. בשנת 1915 שנה שבה רק במדינת מיסיסיפי מתו 1,535 בני אדם מפלגרה, באישור מושל המדינה ג'.ה. וילר, ערך גולדברגר ניסוי ראשון על אסירים בבית הסוהר רנקין באותה מדינה. אחרי מחקרים מרובים באמצעות תוכניות תזונה שונות שנערכו על אסירים למשך כמה שנים, היה גולדברגר מסוגל להוכיח שאנשים שצרכו תזונה המבוססת על כמויות גדולות של תירס עד כדי הזנחת דברי מזון מסוג אחר, ובהיעדר מוחלט של חלבונים מן החי או קטניות, היו בסיכון גבוה לחלות בפלגרה. על אף מחקריו המדויקים, תגליתו של גולדברגר וטענתו לגבי השפעתה של תזונה על המחלה, נמצאה בלתי מקובלת מבחינה חברתית ופוליטית והוא התקשה להשיג מימון בטיפול בפלגרה לפי שיטתו. מאוחר יותר, ב-1937 גילה קונרד אלווהיים את המנגנונים הספציפיים של היווצרות המחלה על רקע חוסר בסוג של ויטמין B שנקרא ניאצין (B3 או ויטמין PP), יחד עם רמות נמוכות של החומצה האמינית טריפטופן. לפתרון הטיפולי במחלה תרם גם ד"ר תום שפיס (1902–1960).
תסמינים

פלגרה מתוארת ברפואה כארבעת ה-D (משום שבאנגלית התסמינים הללו מתחילים באות D): שלשול (Diarrhea), דרמטיטיס (Dermatitis), שיטיון (דמנציה - dementia) ומוות (Death). תסמינים נוספים:
רגישות גבוהה לאור
תוקפנות
גלוסיטיס
נגעי עור אדומים
אינסומניה
חולשה
בלבול מנטלי
אטקסיה (שיתוק)
קרדיומיופטיה מורחבת (הרחבה של החדרים בלב)
הערות שוליים

↑  הרווי דיי, הרופא הזריק לעצמו חיידקי צרעת, מעריב, 1 במרץ 1964, עמ' 10
| --- | --- |
בקרת זהויות :  NLI: 987007533967905171  BNE: XX539552  BnF: cb12460505g (data)  GND: 4607543-4  LCCN: sh85099272  LNB: 000341503  NDL: 00569090 
ערך זה הוא קצרמרבנושא מחלות. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ד"ר ג'וזף גולדברגר, הרופא שמצא את סיבת המחלה
בעלי התוספות

העמוד הראשון בתלמוד הבבלי במהדורת וילנא. הטקסט במרכז הוא התלמוד ומסביב - דברי הפרשנים השונים: בצד אחד רש"י ובצד שני בעלי התוספות.
בעלי התוספות הוא כינוי למספר רב (כמה מאות) של תלמידי חכמים שלקחו חלק בכתיבת פירושים, המכונים תוספות, על 30 ממסכתות התלמוד הבבלי, ועל פירוש רש"י לתלמוד. הם יצרו ופעלו במשך כמאתיים שנה, במאות השתים עשרה והשלוש עשרה. מרביתם מחוג תלמידי רש"י באשכנז ובצרפת ומיעוטם באנגליה ובאיטליה. ראשונים היו תלמידי רש"י, שכתבו הערות וחידושים לפירושו. במשך הזמן התרחבו וגדלו תוספות אלה, עד שהיו לתוספות לתלמוד.
יצירתם וכתיבתם

בבתי המדרש ישבו התלמידים וחכמי הישיבות יחד עם מוריהם ורבניהם, התווכחו והתפלפלו על פירוש התלמוד, ומפרשיו שקדמו להם (כגון רבנו חננאל ורש"י).
דרך לימודם דמתה לזו של האמוראים בישיבות בבבל.
התלמידים היו רושמים לעצמם רשימות על המשא ומתן ההלכתי על התלמוד, ועל השקלא והטריא המפולפל שהתנהל בישיבה. הם עברו מישיבה לישיבה, ולכל מקום אליו הגיעו הביאו איתם את חידושי בתי המדרש שבהם היו לפנים. חידושים אלו צוינו כתוספות של בית מדרש פלוני. כך הופיעו קובצי תוספות רבים, כאשר כל אחד נושא עליו את שם בית המדרש ממנו שוכתב תוכנו.
התוכן שעמד לנגד עיניהם של בעלי התוספות היה רב: נוסף לתלמוד, הם עסקו בכל פירוש וחיבור שנתחברו אחרי חתימת התלמוד, ולכן לימודם היה מקיף ורב ממדים. הם השוו סוגיות בתלמוד הבבלי ובתלמוד הירושלמי, השוו ברייתות, תוספתאות ומדרשי הלכה. כמו כן, בעלי התוספות בדקו את הנוסחאות וקבעו את הנוסחא הנכונה.
המהרש"ל הגדיר את פעולת בעלי התוספות:
חכמי הצרפתים בעלי התוספות שעשאוהו אותו [את התלמוד] ככדור אחד, ועליהם נאמר "דברי חכמים כדרבונות", הפכוהו וגלגלוהו ממקום למקום, עד שנראה לנו כאחת, מבלי סותר ומבלי עוקר, לא סוגיא זו אומרת ככה וסוגיא זו אומרת ככה ולא קרב זה אל זה, ונמצא מיושר התלמוד ומקושר.
כלומר, מפעל פרשני הרמוניסטי מקיף המבוסס על ההשקפה שהתלמוד נעדר סתירות.
יצירתם וכתיבתם > פירושם על התורה

נוסף על פירושם לתלמוד, כתבו בעלי התוספות פירושים רבים על התורה ועל פירוש רש"י עליה. כמה מקבצים אלה יצאו לאור, ביניהם: "דעת זקנים" (נדפס בחלק ממהדורות המקראות גדולות), "הדר זקנים", "מושב זקנים", פירוש המיוחס לרא"ש, פענח רזא, חצי מנשה, מנחת יהודה, ועוד. קבצים רבים של תוספות על התורה נותרו בכתב יד, וליקוט נרחב מהפירושים שנותרו בכתבי יד נדפס בלקט "תוספות השלם" על התורה והמגילות על ידי יעקב גליס.
יצירתם וכתיבתם > שו"ת בעלי התוספות

חיבור נוסף יצא מבית מדרשם של בעלי התוספות: שו"ת בעלי התוספות (או תשובות בעלי התוספות). חיבור זה כולל 135 תשובות של 39 מבעלי התוספות שבאשכנז וצרפת.
עלייתם לארץ ישראל

מבתי המדרש של בעלי התוספות יצאה תנועת העלייה לארץ ישראל הידועה גם בשם "עליית הרבנים מצרפת ומאנגליה".
העלייה הייתה תגובה כנגד מאמצי מסעות הצלב לגייס כוחות באירופה לשחרור ארץ הקודש. אלו עוררו גלי עלייה של יהודי צרפת ואנגליה. העולים היהודים זכו לכתב חתום ממלך ירושלים ז'אן דה בריין, חמיו של פרידריך השני, קיסר האימפריה הרומית הקדושה.
בגל הראשון שלה, בין השנים 1209–1211, עלו לארץ ישראל כשלוש מאות תלמידי חכמים, בהם כמה ממנהיגיו הרוחניים של הדור ובראשם רבי שמשון משאנץ ורבי יהונתן מלוניל, הוא "הכהן הגדול, רבינו יונתן הכהן". הם התיישבו בעכו, מרכז המדינה הצלבנית, ויסדו בה בית מדרש ברוח בעלי התוספות.
בעקבות עלייה זו הגיעו עליות נוספות מאירופה לארץ ישראל, שחלקן התיישבו בירושלים; ברם, היישוב היהודי בירושלים לא החזיק מעמד, מסיבות כלכליות ואולי אף בגלל הריסת ביצורי העיר, אשר תרמה להחלשת הרגשת הביטחון בעיר. בשנת 1244 נכבשה ירושלים על ידי הממלוכים ממצרים, אשר גירשו ממנה את הנוצרים ואת היהודים, אשר ברחו לשכם.
בעלי תוספות מפורסמים > בעלי התוספות הראשונים בצרפת

רבי מאיר בן שמואל – חתנו של רש"י.
רבי שמואל בן מאיר (רשב"ם) – נכדו של רש"י.
רבי יצחק בן מאיר (ריב"ם) – אחיו של הרשב"ם.
בעלי תוספות מפורסמים > רבנו תם ותלמידיו

רבי יעקב בן מאיר (רבנו תם, מרומרוג וטרוייש), אחיהם של הרשב"ם והריב"ם, גדול חכמי צרפת בדורו, מחבר ספר הישר על הלכה ושו"ת.
רבי יצחק בן יעקב (ר"י הלבן, מפראג שבבוהמיה), תלמיד רבנו תם.
רבי יוסף בן יצחק (רבי יוסף בכור שור מאורליאנש), תלמיד רבינו תם.
רבי יוסף בן משה מטרוייש (ר"י פורת), תלמיד הרשב"ם.
רבי אליעזר ממיץ בן שמואל, תלמיד רבינו תם, מחבר ספר יראים.
רבינו פטר בן יוסף, תלמיד רבינו תם (חי בקרנטן הצרפתית או בקרינתיה שבאוסטריה), נהרג על קידוש השם בעירו בעת מסע הצלב השני.
רבי משה מקייב שברוס, תלמיד רבינו תם.
רבי יצחק מארץ הגר (הונגריה), תלמיד רבינו תם.
רבי שמשון בן יוסף מפלייזא, גיסו של רבינו תם, סבם של הר"ש משאנץ והריצב"א.
רבי יום טוב מפלייזא שזוהה על ידי חוקרים רבים וביניהם יעקב נחום אפשטיין כרבי יום טוב בן הריב"ן, נכדו של רש"י. לדעת אפרים אלימלך אורבך רבי יום טוב העתיק את מקום מושבו מפלייזא לפריז.
רבינו חיים בן חננאל הכהן מפריז, תלמיד רבינו תם.
רבי משה בן אברהם מפונטייזא (צר'), תלמיד רבינו תם.
רבי משולם בן נתן מנרבונא ומלון.
רבי יעקב מאורליינש, תלמיד רבינו תם, מכונה רבינו תם דאורליאנש, נהרג על קידוש השם בלונדון ביום הכתרתו של המלך ריצ'רד הראשון ("לב הארי").
רבי יום טוב בן יצחק מיואני, תלמיד רבינו תם, נהרג על קידוש השם בטבח יהודי יורק באנגליה.
בעלי תוספות מפורסמים > ר"י הזקן ותלמידיו

רבי יצחק בר שמואל, הר"י הזקן מדנפירא (צר') – בן אחותם ותלמידם של הרשב"ם ורבנו תם. חי במאה השתים עשרה. המחבר הראשון של התוספות, מכונה גם "בעל התוספות".
רבי אלחנן בנו של ר"י הזקן.
רבי שמואל בן אלחנן, נכדו של ר"י הזקן.
רבי יצחק בן אברהם משאנץ - הריצב"א, אחיו של הר"ש משאנץ, תלמיד ר"י הזקן.
רבי שמשון בן אברהם משאנץ (ר"ש משנץ) - תלמידו של ר"י הזקן, מחבר תוספות שאנץ. פעל במאה השלוש עשרה. חיבר גם פירוש למשנה לסדרים זרעים וטהרות. עלה לארץ ישראל בשנת 1211.
רבי ברוך בן יצחק, תלמיד ר"י הזקן, מחבר ספר התרומה, והתוספות למסכת זבחים.
רבי שמשון מקוצי - הש"ר מקוצי (ש"ר הם ראשי תיבות רבי שמשון), תלמיד ר"י הזקן.
רבי אליעזר בן שמואל מוורונה
רבי יהודה בן יצחק שירליאון מפריז, מגדולי תלמידי ר"י הזקן וראש ישיבת פריז.
רבי יחיאל מפריז בן יוסף, תלמיד רבי יהודה שירליאון.
רבי משה מקוצי, גיסו של רבי שמשון מקוצי, תלמיד ר"י שירליאון, מחבר ספר מצוות גדול - סמ"ג.
רבי יצחק בן משה מבוהמיה ווינה, מחבר ספר אור זרוע, תלמיד הראבי"ה, ר"י שירליאון, והשר מקוצי.
רבי עזרא הנביא ממונקטור (צר')
בעלי תוספות מפורסמים > חכמי איברא

רבי משה בן שניאור מאיברא, תלמיד הר"ש משאנץ, רבו של רבינו יונה גירונדי, מחבר תוספות איברא.
רבי שמואל בן שניאור מאיברא, אחיו של רבי משה.
רבי יצחק בן שניאור מאיברא - הר"י מאיברא, אחיו של רבי משה.
בעלי תוספות מפורסמים > בעלי התוספות באשכנז

רבי יצחק בן אשר הלוי - ריב"א, תלמידו של רש"י, ראשון בעלי התוספות באשכנז.
רבי יעקב בן יצחק הלוי - יעב"ץ, מאשכנז.
רבי אליעזר בן נתן - הראב"ן, מחבר ספר אבן העזר.
רבי שמואל בן נטרונאי, חתנו של הראב"ן.
רבי יואל בן יצחק הלוי, חתנו של הראב"ן.
רבי אליעזר בן יואל הלוי - הראבי"ה, נכדו של הראב"ן, מחבר ספרי אבי העזרי ואביאסף.
רבי שמחה משפיירא.
רבי שמואל החסיד בן קלונימוס הזקן משפיירא, ראשון חסידי אשכנז, אביו של רבי יהודה החסיד.
רבי יהודה בן שמואל - רבי יהודה החסיד, מחבר ספר חסידים.
רבי אלעזר בן יהודה מגרמייזא, תלמיד רבי אליעזר ממיץ, ורבי יהודה החסיד, מחבר ספר הרוקח.
רבי יצחק (ר"י) בר מרדכי, מפראג שבבוהמיה וריגנשבורג שבאשכנז, תלמיד הריב"א ורבינו תם.
רבי אפרים בן יצחק מריגנשבורג.
רבי מאיר בן קלונימוס משפירא.
רבי יהודה בן קלונימוס משפירא.
רבי חזקיה ממאגדבורג.
רבי מאיר בר ברוך, מהר"ם מרוטנבורג - מאחרוני בעלי התוספות.
בעלי תוספות מפורסמים > בעלי תוספות במקומות אחרים

חכמי אנגליה
רבי אליעזר בר' יצחק מביהם (או מפראגא), תלמיד רבנו תם
רבי משה ברבי יעקב מביהם, תלמיד רבי אליעזר מביהם.
רבי יצחק בר' יעקב "הלבן", אחי הנוסע רבי פתחיה מרגנסבורג.
בעלי תוספות מפורסמים > עורכי התוספות

רבי אליעזר מטוךּ (Touques) בן שלמה, אחיינו של רבי חזקיה ממאגדבורג, עורך רוב התוספות שבדפוסי התלמוד.
רבי יצחק מקורביל, מחבר ספר מצוות קטן, הסמ"ק.
רבנו פרץ מקורביל, תלמיד ר' שמואל מאייברא ור' יחיאל מפריז, עורך של התוספות.
רבינו אשר בר' יחיאל, הרא"ש, תלמיד מהר"ם מרוטנבורג, עורך של התוספות.
ראו גם

תוספות
עליית בעלי התוספות
תוספות חכמי אנגליה
ספר הנייר
ספר מושב זקנים
לקריאה נוספת

אפרים אלימלך אורבך, בעלי התוספות: תולדותיהם, חיבוריהם, שיטתם, הוצאת מוסד ביאליק, תש"ם4.
שמחה עמנואל, שברי לוחות: ספרים אבודים של בעלי התוספות, ירושלים: הוצאת מאגנס, תשס"ז.
הערות שוליים

↑  הקדמת המהרש"ל ל"ים של שלמה" על מסכת בבא קמא, באתר היברובוקס
↑  יש מפקפקים בזיהוי הקובץ כחיבור של בעלי התוספות, ראה כאן.
↑  לדעת הברמן, במהדורתו לספר זכירה, עמ' 25
↑  אורבך, בעלי התוספות עמ' 223
↑  י"נ אפשטיין, פירושי הריב"ן ופירושי וורמייזא, תרביץ, ד, תרצג, עמ' 12 הערה 8.
↑  א.א. אורבך, בעלי התוספות, א, מוסד ביאליק, תשי"ד, עמ' 120.
↑  תוספות עבודה זרה ז' עמוד ב'.
↑  תוספות יבמות כ"ד.
| הראשונים לפי אזור גאוגרפי |
| --- | --- | --- |
| אשכנז | רבי משולם בן קלונימוס • רבנו גרשום מאור הגולה • רבי שמעון הגדול • רבי יצחק הלוי • רבי יעקב בן יקר • ריב"א • ראב"ן • רבי אליעזר ממיץ • ראבי"ה • רבי יהודה החסיד • רבי אלעזר מגרמייזא (הרקח) • רבי יצחק אור זרוע • מהר"ם מרוטנבורג • רא"ש • המרדכי • הגהות מיימוניות • תשב"ץ קטן • רבי אליעזר מטוך • רבי יצחק מדורא • האגודה • מהר"ם ס"ל • מהרא"ק • מהר"י טירנא • מהרי"ל • מהר"י וייל • תרומת הדשן • ראשונים נוספים |  |
| צרפת | רש"י • בעלי התוספות (רשב"ם • רבנו תם • ר"י הזקן • ריצב"א • רבי שמשון משאנץ) • בעל התרומה  • רבי משה מקוצי • רבי יחיאל מפריז • יצחק מקורביל (הסמ"ק) • רבנו פרץ • חכמי איוורא • רבי שמשון מקינון •  ראשונים נוספים |  |
| אנגליה | תוספות חכמי אנגליה • רבנו תם מאורליינש • רבי משה מלונדריש • רבי ברכיה מניקולא • רבי אליהו מנחם מלונדריש • רבי יעקב חזן מלונדון • ראשונים נוספים |  |
| פרובאנס | בעל האשכול • יוסף אבן פלאת • בעל העיטור • בעל המאור • הראב"ד • רבי יהונתן מלוניל • המנהיג • בעל שיטת ריב"ב • בעל ההשלמה • רבי שלמה מן ההר • רבי אברהם מן ההר • המאירי • רבי אהרון הכהן מלוניל • ראשונים נוספים |  |
| ספרד | ארבעת השבויים • רבי חנוך בן משה • רבי שמואל הנגיד • רי"ץ גיאת • רבי יצחק הברצלוני • רבי יהודה הברצלוני • רי"ף • ר"י מיגאש • רמ"ה • רבי שמואל הסרדי • רמב"ן • רבי יונה גירונדי • רא"ה • רשב"א • ריטב"א • רבי יהודה בן הרא"ש • רבנו ירוחם • מהר"ם חלאווה • אבודרהם • רבי יעקב בעל הטורים • ר"ן • רבי יוסף חביבא • רבי שמואל ירונדי (אוהל מועד) |  |
| איטליה | רבי משולם בן קלונימוס • רבי נתן מרומי (הערוך) • רבי ישעיה די טראני • רבי אליעזר בן שמואל • ריבב"ן • שבלי הלקט • ריא"ז • מהרי"ק • ראשונים נוספים |  |
| צפון אפריקה | ארבעת השבויים • רבנו חננאל • רב ניסים גאון • רי"ף • רבנו אפרים • רבי יהודה הכהן אבן סוסאן • רבי יוסף אבן עקנין • שמואל אבן ג'אמע • רבי זכריה אגמאתי • ריב"ש • רשב"ץ • רבי ישועה הלוי • רבי אפרים אנקוה |  |
| תימן | בעלי אלשרח (רבי חנניה בן ישועה • רבי נתנאל בן ישעיה • רבי זכריה הרופא • רבי סעדיה עדני • רבי דוד הלוי חמדי • רבי דוד עדני • רבי אברהם בן שלמה |  |
| מצרים | רבי שמריה בן אלחנן • רבי שמואל בן חנניה הנגיד •  רמב"ם •  רבי חננאל בן שמואל • רבי אברהם בן הרמב"ם • רב יוסף ראש הסדר • רבי פרחיה בן ניסים •  רבי דוד הנגיד • רבי תנחום הירושלמי • רבי יעקב אלאמשאטי • רבי יהושע הנגיד • רבי דוד ברבי יהושע הנגיד • ראשונים נוספים |  |
ראשונים נוספים תנאים • אמוראים • סבוראים • גאונים • ראשונים • אחרונים
| --- | --- |
בקרת זהויות :  NLI: 987007541468305171
De Una Vez

"De Una Vez" (בעברית: "בבת אחת") הוא סינגל שהוקלט על ידי הזמרת האמריקאית סלינה גומז. השיר יצא לאור ב-14 בינואר 2021, על ידי חברת התקליטים אינטרסקופ רקורדס, כסינגל הראשון מתוך המיני-אלבום Revelación. השיר מסמן את הסינגל הראשון בשפה הספרדית של גומז, עם הפקה של טייני, אלברט הייפ וג'וטה רוזה. זהו שיר פופ לטיני קצבי, הדן בנושאים של אהבה, הערכה עצמית, צמיחה רגשית והעצמה.
גומז תיארה את השיר כ”המנון אהבה יפהפה”. הקליפ הרשמי של השיר יצא לאור ביוטיוב עם צאת השיר. הקליפ המיסטי, בהשראת התרבות הלטינו-אמריקאית שלה, מתאים לסגנון האמנות של ריאליזם קסום ומציג את גומז עם קמע מילאגרו זוהר הדומה ללב הקדוש, ומתעד את ההתפתחות והריפוי האישי שלה. הקליפ זכה לתשבחות מהמבקרים ומועמד לפרס הגראמי הלטיני לווידאו קליפ הקצר הטוב ביותר, והוא המועמדות הראשונה של גומז לפרס גראמי אי פעם. השיר הגיע לעשרת המקומות המובילים בוונצואלה, פנמה, קוסטה ריקה ופרגוואי.
רקע והוצאה

אתה יודע מה מצחיק? שאני באמת חושבת שאני שרה טוב יותר בספרדית. זה היה משהו שגיליתי. זו הייתה עבודה רבה, ותראה, אתה לא יכול לבטא שום דבר בצורה שגויה. זה משהו שהיה צריך להיות מדויק, והיה צריך להיות מכובד על ידי הקהל שאני הולכת לשחרר את זה עבורו. אני רוצה שכולם ייהנו מהמוזיקה, אבל אני מכוונת לקהל המעריצים שלי. אני מתמקדת במורשת שלי ולא יכולתי להתרגש יותר.
בדצמבר 2020, גומז הצהירה כי יש לה ”מאגר קטן של דברים טובים שבאים”, ומגזין בילבורד הצהיר כי זה ”יכול לכלול פרויקט בשפה הספרדית”. ציורי קיר שונים נצפו במקסיקו, כשהם מציינים את כותרות השירים "De Una Vez" ו"Baila Conmigo", מה שהביא להשערות בקרב המעריצים והתקשורת כי גומז תוציא בקרוב מוזיקה לטינית.
ב-14 בינואר 2021 הודיעה גומז על הוצאת השיר "De Una Vez" המיועד לצאת לאור לחצות של אותו היום. מאוחר יותר באותו יום, היא "ציטטה" ציוץ מחודש ינואר 2011 שהפנה לאלבום בשפה הספרדית שמעולם לא יצא, וציינה: ”אני חושבת שזה יהיה שווה את הציפייה”, בדיוק עשור לאחר הציוץ המקורי. השיר מציין את הסינגל הרשמי הראשון של גומז בשפה הספרדית, והסינגל השני אחרי הגרסה הספרדית של "A Year Without Rain", הנקרא "Un Año Sin Lluvia" שיצא על ידי להקתה לשעבר, סלינה גומז & הסצנה. זהו השיר הספרדי הראשון שלה מאז "Taki Taki" עם די ג'יי סנייק, אוזונה וקארדי בי, ושיר הסולו הראשון מאז השיר "Más" מאלבום האוסף שלה משנת 2014, For You. אורך השיר הוא שתי דקות ו -36 שניות, והוא הסינגל הראשי מאלבום האולפן העתידי שלה בשפה הספרדית.
השיר הוא שיר פופ לטיני קצבי. הוא דן בריפוי האישי של גומז, אהבה, העצמה, סלחנות, והכוח להתקדם מהעבר. השיר הופק על ידי טייני, אלברט הייפ וג'וטה רוזה.
וידאו קליפ

הווידאו קליפ שצולם לשיר בוים על ידי לוס פרז, הועלה לערוץ היוטיוב של גומז בשידור חי ב-14 בינואר, עם צאת השיר. הוא זכה לשבחים מהמבקרים על הוויזואליות והסמליות שלו.
וידאו קליפ > תקציר

בקליפ, גומז חוצה חדרים רבים בבית מיסטי, ומתארת את צמיחתה היצירתית והאישית תוך שימוש במטאפורות המשקפות את התפתחותה. היא עוברת מחדר שינה מעוטר בצמחים וחלומות, לחדר מואר במנורות, אחר כך למטבח ולחדר עם תקליטי ויניל מרחפים וכלי נגינה. לאורך הקליפ לובשת גומז לב קריסטל זוהר על החזה, המייצג את חוסנה, תוך שהיא שרה את מילות השיר שבמרכזן אהבה וריפוי. הקליפ מסתיים במילים "Baila Conmigo..." (בעברית: "תרקוד איתי...").
וידאו קליפ > בימוי והפקה

בעוד השיר מוביל את גומז לשלב חדש בקריירת המוזיקה שלה, היא רצתה כי לויזואליות של השיר תהיה השפעה על הצופים, ולכן הקליפ מבוים על ידי במאים שיכולים להתחבר לחומר. היא הצהירה: ”אם אני הולכת לחנוך פרויקט בהשראת התרבות הלטינית, אני רוצה לעבוד עם יוצרים דוברי ספרדית [כשפת אם]”. עקב מגפת הקורונה וההגבלות הנלוות לה, הקליפ צולם מרחוק. הבמאים לא הצליחו לטוס ללוס אנג'לס כדי לצלם את הקליפ, וקושרו למקום הצילום באמצעות מחשב נייד. הקליפ כולו צולם בלילה, בשוט בודד עם קאטים נסתרים.
גומז שיתף פעולה עם צמד הבמאים לוס פרז, צמד המורכב מהבמאית המקסיקנית טניה ורדוזקו והבמאי הספרדי אדריאן פרז - זוג נשוי שעבד על פרסומות מסחריות, בין היתר, עבור פפסי וקנדי קראש סאגה. גומז רצתה ליצור מסע רגשי עם הקליפ, ורדוזקו הסבירה כי הם ”חשבו שלשיר יש מסר כנה ואישי, יותר מהאישה מאשר האמנית. היינו חייבים להביא את זה לאור [כי] זה שיר על אישה בוגרת שמרפאת פצע, משאירה את העבר מאחור ונכנסת לפרק חדש” כדי לתעל את הרעיון הזה, גומז ולוס פרז הביטו בסופרים פופולריים באמריקה הלטינית איזבל איינדה, גבריאל גארסיה מארקס ולאורה אסקיבל, שעבודותיהם הספרותיות התעמקו במושגים על טבעיים של ריאליזם קסום, סוגת אמנות המשלבת בעיות אמיתיות עם אלמנטים של פנטזיה. גומז הכניסה לקליפ גם הפניות תרבותיות מקסיקניות, כמו הלב הקדוש, סמל הקשור לאמנות העם המקסיקנית. הצוות עיצב את הלב על בסיס מילאגרו, קמע עממי נוצרי, כדי לסמל את נושאי הריפוי של הקליפ.
הבחירה האופנתית של גומז לסרטון נובעת מ"מוטיב בוטני", המייצג צמיחה רגשית. גומז לובשת שמלת רודארטה המעוצבת על ידי שירלי קוראטה. שמלה פרחונית-ורודה, עם צווארון וי, שרוולים מנופחים והדפסי פרחים ורודים, לבנים וצהובים. לב הקריסטל מוצמד למרכז השמלה. שערה הגלי מעוטר באביזרי פרחים עשויים משי בהשראת פרידה קאלו, יחד עם עגילי אופאל של המעצבת המקסיקנית דניאלה וילגאס. האיפור של גומז נשמר רך, רומנטי ונשי, תוך שימוש בקו האיפור שלה, Rare Beauty, בשיתוף עם המאפרת הוותיקה מליסה מורדיק. מורדיק קיבלה השראה מתמונות מתצוגת האופנה מאביב 2014 של דולצ'ה וגבאנה ותצוגות האופנה של אלכסנדר מקווין מאביב 2016 למראה של גומז בקליפ.
פרסים ומועמדויות

| שנה | פרס | קטגוריה | תוצאה | מקור |
| --- | --- | --- | --- | --- |
| 2021 | פרסי המוזיקה האמריקאית הלטינית | הקליפ האהוב | זכייה |  |
| 2021 | פרס גראמי הלטיני | הווידאו קליפ הקצר הטוב ביותר | בהמתנה |  |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  עולמי | בילבורד גלובל 200 | 40 |  |
|  אורוגוואי | מוניטור לטינו | 14 |  |
|  אירלנד | מצעד הסינגלים האירי | 100 |  |
|  אקוודור | מוניטור לטינו | 14 |  |
|  ארגנטינה | ארגנטינה הוט 100 | 91 |  |
|  ארצות הברית | בילבורד הוט 100 | 92 |  |
|  ארצות הברית | מצעד השירים הלטיניים | 4 |  |
|  גואטמלה | מוניטור לטינו | 11 |  |
|  הונגריה | Rádiós Top 40 | 39 |  |
|  ונצואלה | רקורד ריפורט | 9 |  |
|  ספרד | PROMUSICAE | 62 |  |
|  פנמה | מוניטור לטינו | 4 |  |
|  פרגוואי | מוניטור לטינו | 10 |  |
|  קוסטה ריקה | מוניטור לטינו | 8 |  |
|  קנדה | קנדה הוט 100 | 91 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 14 בינואר 2021 | הזרמת מוזיקה • הורדה דיגיטלית | אינטרסקופ רקורדס |  |
חטיבת גולני במלחמת יום הכיפורים

מוצב החרמון במוזיאון גולני
במלחמת יום הכיפורים לחמה חטיבת גולני בחזית הצפון, וביחד עם שני גדודים מחטיבה נוספת (317) היוותה את כוח חיל הרגלים שעמד לרשות הפיקוד. החטיבה לחמה ברוב גזרות החזית ושילמה מחיר דמים כבד. קרבותיה על מוצב החרמון היו לסמל לחימתה במלחמה זו.
ערב המלחמה

מפקד החטיבה ערב המלחמה היה אלוף-משנה אמיר דרורי. סגן אלוף ראובן אליעז שימש כסגנו, וקצין האג"ם היה סרן יואב גולן.
החטיבה כללה ארבעה גדודים:
גדוד 12, בפיקודו של סגן אלוף יעקב שחר
גדוד 13, בפיקודו של סגן אלוף זאב אורן
גדוד 17 (גדוד קורס המ"כים), בפיקודו של סגן אלוף דובי דרור
גדוד 51, בפיקודו של רב-סרן יהודה פלד
בחטיבה נכללה גם פלוגת סיור בפיקודו של סרן שמריהו ויניק והצטרפה אליה פלוגת הנדסה של חיילי מילואים.
ערב המלחמה הייתה החטיבה עסוקה בהכנות לקראת עצרת חגיגית לכבוד 25 שנים להקמתה, אשר נועדה להיערך בפארק הירקון שבתל אביב.
במסגרת העלאת הכוננות בפיקוד הצפון בימים שלפני המלחמה הוחלפו חיילי המילואים שאיישו את מוצבי קו הגבול ברמת הגולן בחיילים סדירים. חיילי גדוד 13 איישו שישה מוצבים בגזרה הצפונית, ממוצב החרמון ועד מוצב 110. חמישה המוצבים בגזרה הדרומית (111 עד 117) אוישו על ידי חיילי גדוד 50 מחטיבת הצנחנים.
במוצב החרמון היו ערב המלחמה כ-60 חיילי צה"ל, מהם 13 מחיילי גדוד 13 בפיקודו של מפקד מחלקה. מפקד המוצב היה קצין מהחטיבה המרחבית 820.
ערב המלחמה הוטסו שתי פלוגות של גדוד 17 לדרום סיני לשם החזקת מוצבי הגנה שם. אלו היו היחידות הבודדות של החטיבה שהוצבו במהלך המלחמה בחזית הדרום.